গত রোববার ঢাকায় এক সংবাদ সম্মেলনে স্বাস্থ্যমন্ত্রী নাসিম জানান, দেশে নতুন চারটি মেডিকেল কলেজ চালুর প্রস্তাবে প্রধানমন্ত্রী শেখ হাসিনা সম্মতি দিয়েছেন। তিনি বলেন, নওগাঁ, নেত্রকোনা, মাগুরা ও নীলফামারীতে চারটি মেডিকেল কলেজ হবে। এ ছাড়া চাঁদপুরে মেডিকেল কলেজ করার আরেকটি প্রস্তাব অনুমোদনের অপেক্ষায় রয়েছে। ২০১৮-১৯ শিক্ষাবর্ষ থেকেই ২৫০ শিক্ষার্থী নতুন পাঁচ মেডিকেল কলেজে ভর্তি হওয়ার সুযোগ পাবে।